Na splitskom Lovrincu, u blizini autokuće Gašperov, oko 13 sati se zapalio Prometov autobus.

Iz Prometa javljaju da je autobus na liniji Split- Dubrava odjednom počeo dimiti iz stražnjeg dijela, a ubrzo se i zapalio. Zahvaljujući brzoj reakciji vozača, autobus je sklonjen iz prometa, a putnici su napustili vozilo.

Vozač je zatim uz pomoć jednog od očevidaca pokušao požar gasiti vatrogasnim aparatom. U međuvremenu su stigli vatrogasci i ugasili požar do kraja.

Na teren je izašla i policija, te se trenutno vrši očevid. Nitko od putnika i drugih sudionika u prometu nije ozlijeđen.

[fbvideo link=”https://www.facebook.com/renato.cupic.75/videos/1923578507915024/” width=”500″ height=”400″ onlyvideo=”1″]